พันธมิตรระหว่างพรรคเสรีนิยมและพรรคชาติ

พันธมิตร (อังกฤษ: The Coalition) หรือชื่อเต็มคือ พันธมิตรระหว่างพรรคเสรีนิยมและพรรคชาติ ก่อตั้งขึ้นในปี พ.ศ. 2466 เป็นการรวมตัวกันของพรรคการเมืองสายกลาง-ขวาของประเทศออสเตรเลีย โดยมีเป้าหมายเพื่อจัดตั้งรัฐบาลและฝ่ายค้านร่วมกัน

องค์ประกอบหลักของพันธมิตรในระดับสหพันธรัฐประกอบด้วย พรรคเสรีนิยม และ พรรคชาติ นอกจากนี้ยังมีพรรคที่เกิดจากการรวมตัวกันของพรรคเสรีนิยมและพรรคชาติในระดับรัฐและดินแดน ได้แก่ พรรคชาติเสรีแห่งควีนส์แลนด์ (ในรัฐควีนส์แลนด์) และ พรรคเสรีนิยมชนบท (ในนอร์เทิร์นเทร์ริทอรี)

เมื่อพันธมิตรจัดตั้งรัฐบาลสหพันธรัฐ นายกรัฐมนตรีออสเตรเลีย โดยธรรมเนียมจะมาจากพรรคเสรีนิยม และรองนายกรัฐมนตรีจะมาจากพรรคชาติ ซึ่งเป็นพรรคร่วมพันธมิตรขนาดรองลงมา

ปัจจุบัน พันธมิตรทำหน้าที่เป็นฝ่ายค้านในรัฐสภาสหพันธรัฐ โดยมี ซูซาน เลย์ หัวหน้าพรรคเสรีนิยม ดำรงตำแหน่ง ผู้นำฝ่ายค้าน และ เดวิด ลิตเติลพรูด์ หัวหน้าพรรคชาติ ดำรงตำแหน่งรองผู้นำฝ่ายค้าน

 พรรคการเมืองที่เข้าร่วม 
โดยมีพรรค 4 พรรคการเมืองเข้าร่วมดังนี้
 พรรคเสรีนิยม ทำงานในทุกรัฐ ยกเว้นรัฐควีนส์แลนด์ และ นอร์เทิร์นเทร์ริทอรี"State Division | Liberal Party of Australia"
 พรรคชาติ ทำงานในทุกรัฐ ยกเว้นรัฐแทสเมเนีย รัฐควีนส์แลนด์ นอร์เทิร์นเทร์ริทอรี และ ออสเตรเลียน แคปิตอล เทอร์ริทอรี
 พรรคชาติเสรีแห่งควีนส์แลนด์ ทำงานเฉพาะรัฐควีนส์แลนด์
 พรรคเสรีนิยมชนบท ทำงานเฉพาะนอร์เทิร์นเทร์ริทอรี 

 แหล่งข้อมูลอื่น 
 เว็บไซต์พรรคเสรีนิยม
 เว็บไซต์พรรคชาติ
 เว็บไซต์พรรคชาติเสรีแห่งควีนส์แลนด์
 เว็บไซต์พรรคเสรีนิยมชนบท

อ้างอิง

หมวดหมู่:พรรคการเมืองออสเตรเลีย